Framhald síldaraðgerða verður metið eftir helgi „ Framhald fælingaraðgerða með hvellhettum í Kolgrafafirði á föstudaginn staðfesti fyrri reynslu af að slíkar aðgerðir séu árangursríkar í því skyni að smala síld . Veðurskilyrði í firðinum á föstudaginn gerðu mönnum hins vegar mjög erfitt fyrir og tókst ekki að smala allri þeirri síld sem stefnt var að út fyrir brú , “ segir í tilkynningu frá umhverfisráðuneytinu . Hvass vindur og úrkoma töfðu aðgerðir fyrir helgina og er ekki útlit fyrir að hægt verði að halda aðgerðum áfram sé mið tekið af veðurspá og sjávarföllum næstu daga . Á hinn bóginn er veðurspáin jákvæð með tilliti til súrefnismettunar fjarðarins og er ekki talin hætta á að hún falli niður fyrir hættumörk á meðan vindasamt er . „ Stefnt er að því að endurmeta stöðuna eftir helgi með tilliti til framhalds aðgerða og annarra möguleika á að bregðast við síldarkomunni í Kolgrafafirði . Mun viðbúnaður miðast við að hægt verði að halda aðgerðum áfram með tiltölulega stuttum fyrirvara um leið og hugað er að lausnum til lengri tíma , “ segir upplýsingafulltrúi ráðuneytisins .